Kjemiske eksperter til Tianjin
Eksplosjonene, som inntraff etter en brann, kostet minst 50 mennesker livet, og over 700 ble skadd. Et stort område minner om en krigssone i den travle havnebyen. Kinesiske myndigheter er under press for å finne årsaken til ulykken og har derfor satt inn en gruppe på 217 militære kjemi- og atomeksperter. De begynte arbeidet torsdag.En gruppe tjenestemenn som stilte opp på en pressekonferanse om eksplosjonene, ble pepret med spørsmål om hvilke kjemikalier som ble lagret i tankene som eksploderte. De kunne imidlertid ikke gi noen klare svar, og seansen endte brått med at gruppen gikk av scenen. Bildespesial:Slik ser byen ut etter eksplosjonen De militære ekspertene sjekket blant annet luften i området for giftige gasser. Redningspersonell på ulykkesstedet har fått ordre om å bruke verneutstyr på grunn av faren for å bli utsatt for giftige kjemikalier, melder det kinesiske nyhetsbyrået Xinhua.Sent torsdag arbeidet redningsmannskapene blant annet med å fjerne 700 tonn natriumcyanid fra ulykkesstedet, melder kommunistpartiets avis Folkets Dagblad. Eksplosjonen vekket danske Flemming: – Trodde bygget skulle rase Lederen for Tianjins miljøetat Wen Wurui sier at det ikke er målt høye verdier av skadelige kjemikalier i lufta. Over 3500 av byens innbyggere er bosatt i provisoriske leire etter ulykken, melder BBC.
Kinesiske myndigheter har sendt militære eksperter for å granske åstedet for de enorme eksplosjonene i Tianjin.